CELEX: 32011R1222
Language: ro
Date: 2011-11-28 00:00:00
Title: Regulamentul de punere în aplicare (UE) nr. 1222/2011 al Comisiei din 28 noiembrie 2011 de modificare a Regulamentului (CE) nr. 1010/2009 în ceea ce privește acordurile administrative cu țările terțe referitoare la certificatele de captură pentru produsele obținute din pescuitul marin

29.11.2011   
            
            
               RO
            
            
               Jurnalul Oficial al Uniunii Europene
            
            
               L 314/2
            
         REGULAMENTUL DE PUNERE ÎN APLICARE (UE) NR. 1222/2011 AL COMISIEI
   din 28 noiembrie 2011
   de modificare a Regulamentului (CE) nr. 1010/2009 în ceea ce privește acordurile administrative cu țările terțe referitoare la certificatele de captură pentru produsele obținute din pescuitul marin
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (1), în special articolul 12 alineatul (4), articolul 14 alineatul (3), articolul 20 alineatul (4) și articolul 52,
   întrucât:
   
               (1)
            
            
               Acordurile administrative cu țări terțe privind certificatele de captură pentru produsele pescărești sunt enumerate în anexa IX la Regulamentul (CE) nr. 1010/2009 al Comisiei din 22 octombrie 2009 de stabilire a normelor de punere în aplicare a Regulamentului (CE) nr. 1005/2008 (2).
            
         
               (2)
            
            
               Două noi acorduri administrative privind certificatele de captură, bazate pe sisteme de trasabilitate electronice, au fost încheiate cu Norvegia și Africa de Sud la 4 mai 2011 și, respectiv, la 21 septembrie 2010.
            
         
               (3)
            
            
               Anexa IX la Regulamentul (CE) nr. 1010/2009 trebuie modificată în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Anexa IX la Regulamentul (CE) nr. 1010/2009 se modifică conform anexelor I și II la prezentul regulament.
   Articolul 2
   Intrare în vigoare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 286, 29.10.2008, p. 1.
   
      (2)  JO L 280, 27.10.2009, p. 5.
   
      ANEXA I
      Secțiunea 1 din anexa IX la Regulamentul (CE) nr. 1010/2009 se înlocuiește cu următorul text:
      
         „Secțiunea 1
         
         
            NORVEGIA
         
         REGIMUL DE CERTIFICARE A CAPTURILOR
         În conformitate cu articolul 12 alineatul (4) din Regulamentul (CE) nr. 1005/2008, certificatul de captură prevăzut la articolul 12 și în anexa II la respectivul regulament este înlocuit – pentru produsele pescărești obținute din capturi efectuate de navele de pescuit aflate sub pavilionul Norvegiei – de un certificat de captură norvegian bazat pe sistemul norvegian de cântărire și înregistrare a capturilor, care este un sistem de trasabilitate electronic controlat de autoritățile norvegiene și care asigură același nivel de control de către autorități ca cel impus de regimul Uniunii Europene de certificare a capturilor.
         În apendicele I sunt prezentate specimene de certificate de captură norvegiene care înlocuiesc certificatul de captură și certificatul de reexport ale Uniunii Europene.
         Documentele menționate la articolul 14 alineatele (1) și (2) din Regulamentul (CE) nr. 1005/2008 pot fi comunicate pe cale electronică.
         Norvegia solicită un certificat de captură pentru debarcările și importurile pe teritoriul său de capturi efectuate de către navele de pescuit aflate sub pavilionul unui stat membru al Uniunii Europene.
         ASISTENȚA RECIPROCĂ
         Conform articolului 51 din Regulamentul (CE) nr. 1005/2008, se instituie un sistem de asistență reciprocă pentru a facilita schimbul de informații și asistența între autoritățile din Norvegia și din statele membre ale Uniunii Europene, pe baza normelor în materie de asistență reciprocă prevăzute de Regulamentul (CE) nr. 1010/2009
         
            Apendicele I
            
               
            
               
            
               
            
               
         ”
   
   
      ANEXA II
      În anexa IX la Regulamentul (CE) nr. 1010/2009 se adaugă următoarea secțiune 7:
      
         „Secțiunea 7
         
         
            AFRICA DE SUD
         
         REGIMUL DE CERTIFICARE A CAPTURILOR
         În conformitate cu articolul 12 alineatul (4) din Regulamentul (CE) nr. 1005/2008, certificatul de captură prevăzut la articolul 12 și în anexa II la respectivul regulament este înlocuit – pentru produsele pescărești obținute din capturi efectuate de navele de pescuit aflate sub pavilionul Africii de Sud – de un certificat de captură sud-african, care este un sistem de trasabilitate electronic controlat de autoritățile sud-africane și care asigură același nivel de control de către autorități ca cel impus de regimul Uniunii Europene de certificare a capturilor.
         În apendicele I sunt prezentate specimene de certificate de captură sud-africane care înlocuiesc certificatul de captură și certificatul de reexport ale Uniunii Europene.
         Documentele menționate la articolul 14 alineatele (1) și (2) din Regulamentul (CE) nr. 1005/2008 pot fi comunicate pe cale electronică.
         
            Apendicele I
            
               
            
               
            
               
         ”